MLDataScientist/Wikipedia-uzbek-2024-05-01 huggingface dataset:
Valentina Borisenko

Valentina Mixaylovna Borisenko ((née Belova; ); Cherepovets, 1920-yil 28-yanvar — Sankt-Peterburg, 1993-yil 6-mart) sovet ayol shaxmatchisi.

Shaxmatdagi faoliyati 
Valentina Mixaylovna ayollar oʻrtasidagi Sovet chempionatining besh karra gʻolibi boʻlgan, jumladan, 1945, 1955, 1957, 1960 va 1961-yillarda muvaffaqiyatli ishtirok etib, gʻoliblik shoxsupasiga qadar koʻtarilgan (rekord Nona Gaprindashvili bilan boʻlingan).

Valentina Mixaylovna Borisenko yetti marta (1940, 1945, 1950, 1951, 1954, 1955 va 1956) Leningrad shaxmat boʻyicha ayollar chempionatida va toʻrt marta RSFSR ayollar chempionatida gʻoliblikni qoʻlga kiritgan.

Shaxmatga kirib kelgan ilk yillarida u turli musobaqalarda faol ishtirok etdi. Ikki marta SSSR chempionatining kumush medali sovrindori boʻldi. Ayollar oʻrtasida shaxmat boʻyicha 1-jahon chempionatida ishtirok etgan.

Leningrad jamoasi tarkibida 1953 -yilda SSSR jamoaviy chempionati gʻolibi boʻlgan. RSFSR jamoasi tarkibida bitta kumush (1962) va ikki marta bronza (1958 va 1960-yillar) medalini q`olga kiritgan. SSSR jamoaviy chempionatlarida bir qator sovrinli oʻrinlarni egallagan.

SSSR terma jamoasi tarkibida Valentino Borisenko Buyuk Britaniya, Yugoslaviya va boshqalar jamoalariga qarshi oʻyinlarni oʻtkazgan. RSFSR terma jamoasi tarkibida u Bolgariya va Vengriya jamoalari bilan oʻyinlarda ishtirok etgan.

1949—1950-yillardagi ayollar oʻrtasidagi shaxmat boʻyicha jahon chempionatida u Elisaveta Bykova bilan 3-4-oʻrinlarni egalladi.

1970-yilda Valentina Mixaylovna Halledagi xalqaro turnirda Waltraud Nowarra bilan birinchi oʻrinlikka teng davogar sifatida oʻzaro bahslashadi.

1977-yilda Valentina Mixaylovna FIDE tomonidan 1945—1970-yillardagi natijalari uchun ayol grossmeyster faxriy unvoniga sazovor boʻldi.

Shaxsiy hayoti 
Valentina Mixaylovna FIDE grossmeysteri G.K.Borisenkoga (1922—2012) turmushga chiqqan. Uning eri rossiyalik shaxmatchi Georgiy Borisenko boʻlib, Georgy ham shaxmat ustasi va murabbiyi hisoblanadi. U Valentinaga shaxmat oʻynashdan bir qator saboqlar bergan.

Mashhur oʻyin

Manbalar

Havolalar 

 Valentina M Belova shaxmat oʻyinlari 365Chess.com saytida

1993-yilda vafot etganlar
1920-yilda tugʻilganlar
Shaxmatchilar
Shaxmatchi ayollar
Goʻzal Xubbiyeva

Goʻzal Xubbiyeva (1976-yil 2-mayda tugʻilgan) — 100 va 200 metrga yugurish boʻyicha ixtisoslashgan oʻzbekistonlik sprinter.

Xubbiyeva 2008-yilda Pekinda boʻlib oʻtgan Yozgi Olimpiada oʻyinlarida 100 metrga yugurish boʻyicha Oʻzbekiston sharafini himoya qilgan. Birinchi raundda u 11.44 natija bilan Muna Li va Anita Pistondan keyin uchinchi oʻrinni egalladi va ikkinchi bosqichga yoʻl oldi. U yerda u yarim finalga chiqa olmadi. 2010-yilgi Osiyo oʻyinlarida kumush medalni qoʻlga kiritgan, shuningdek, 2012-yilgi yozgi Olimpiya oʻyinlarida ham qatnashgan lekin ikkinchi bosqichga chiqa olmadi.

Shaxsiy rekordlari 

 60 metr — 7,19 s (2005)
 100 metr — 11,20 s (2007)
 200 metr — 23,16 s (2004)

Manbalar 

Yashayotgan insonlar
1976-yilda tugʻilganlar
Ayollar
Oʻzbekiston davlat jismoniy tarbiya va sport universiteti bitiruvchilari
Oʻzbekiston yengil atletikachilari
Waltraud Nowarra

Waltraud Nowarra (, 1940-yil 14-noyabr — 2007-yil 27-oktabr) — nemis ayol shaxmatchisi, xalqaro ayol ustasi (WIM, 1966) unvoniga ega. U Sharqiy Germaniya ayollar chempionatining yetti karra gʻolibi boʻlgan (1958, 1961, 1962, 1963, 1967, 1968, 1968).

Hayoti 
1960-yillarda Nowarra Sharqiy Germaniyadagi yetakchi shaxmatchilardan biri edi. U Sharqiy Germaniyaning ayollar oʻrtasidagi shaxmat chempionatida yetti marta gʻoliblikka erishadi, jumladan: 1958, 1961, 1962, 1963, 1967, 1968 va 1968-yillardagi ishtiroki ahamiyatlidir. Shuningdek, Waltraud Nowarra bitta kumush (1957) va ikkita bronza (1959, 1973) medallarini qoʻlga kiritgan. 1966-yilda Waltraud Nowarra shaxmat boʻyicha ayollar oʻrtasidagi jahon chempionatining mintaqaviy turnirida gʻolib boʻladi. 1967-yilda u Subotica shahrida boʻlib oʻtgan shaxmat boʻyicha ayollar oʻrtasidagi jahon chempionatidaa nomzodlar turnirida ishtirok etadi va 10-oʻrinni egallaydi. 1970-yilda Waltraud Nowarra Valentina Borisenko bilan Halle shahrida boʻlib oʻtgan Xalqaro ayollar shaxmat turnirida qatnashib, birinchi oʻringa nomzod boʻladi va taybrek natijasiga koʻra, Valentina Borisenko tomonidan magʻlubiyatga uchraydi. Ammo, 1972-yilda Piotrkow Trybunalski shahrida boʻlib oʻtgan xalqaro ayollar shaxmat turnirida Waltraud Nawarra birinchi oʻrinni egallaydi.

Nowarra Ayollar shaxmat olimpiadalarida Sharqiy Germaniya terma jamoasi safida bir nechta musobaqalarda ishtirok etgan. Quyida u ishtiroketgan turnirlarlar keltirib oʻtilgan:

 1963-yilda Split shahrida oʻtkazilgan II Shaxmat Olimpiadasida (ayollar toifasi) ikkinchi taxtani egalladi (+6, =2, −2) va jamoaviy bronza va shaxsiy bronza medallarini qoʻlga kiritdi.
 1966-yilda Oberxauzendagi 3-shaxmat olimpiadasida (ayollar toifasi) ikkinchi taxtada dona surdi (+1, =2, −3) va jamoaviy bronza medalini qoʻlga kiritdi.
 1969-yilda Lublin shahridagi IV Shaxmat Olimpiadasida (ayollar toifasi) birinchi taxtani egalladi (+5, =3, −2),
 1972-yilda Skopyedagi 5-shaxmat olimpiadasida (ayollar toifasi) birinchi taxtada oʻynadi (+2, =0, −4).

1966-yilda Waltraud Nowarra FIDE xalqaro ayol shaxmat ustasi (WIM) unvoniga sazovor boʻldi.

Manbalar 

2007-yilda vafot etganlar
1940-yilda tugʻilganlar
Shaxmatchi ayollar
Shaxmatchilar
Olimpiada qatnashchilari
Barbara Hund

Barbara Xund (1959-yil 10-oktyabrda Darmshtadtda tugʻilgan) Germaniyada tugʻilgan shveysariyalik ayol shaxmatchi, FIDE ayol grossmeyster (WGM) unvoniga ega. U Juliane va Gerhard Hundning qizi va Fridrix Hund va Ingeborg Seynchening nevarasi.

Biografiyasi 
Barbara Hunt 1959-yil 10-oktyabrda Germaniyaning Dashmart shahrida tugʻilgan.

U ayollar oʻrtasida Germaniyaning birinchi xalqaro grossmeysteriga aylandi (1982). Barbaraning asl mutaxassisligi matematik, lekin oilaviy shaxmatga boʻlgan qiziqish uni shaxmat grossmeyteri darajasigacha olib chiqdi. Barbara Hunt qizlar (1975 — 1978) va ayollar (1978, 1982) oʻrtasida Germaniya chempionatida ishtirok etib, gʻoliblikni qoʻlga kiritgan. Germaniya terma jamoasi tarkibida u 6 ta olimpiadada (1978—1988), Shveysariya nufuzi uchun esa jami 7 ta (1992-1994, 2000-2008 ) shaxmat olimpiadalarida ishtirok etgan.

Shaxmatdagi faoliyati 
Barbara Hunt 1993-yilda shaxmat boʻyicha ayollar oʻrtasidagi Shveysariya chempionatida gʻolib boʻldi.

U 32-shaxmat olimpiadasida bronza medalini qoʻlga kiritgan Gʻarbiy Germaniya ayollar jamoasi safida oʻynadi.

Barbara Hunt 1981 va 1984-yillarda shaxmat boʻyicha ayollar oʻrtasidagi jahon chempionatida mintaqalararo shaxmat oʻyinlari bosqichga chiqdi.

Shaxsiy hayoti 
Hundning oilasi shaxmat anʼanalariga sodiqligi bilan mashhur. Ular oilaviy shaxmat ustalari hisoblanadilar. Jumladan, otasi Gerxard (1932-yilda tugʻilgan) — xalqaro shaxmat ustasi; onasi Juliana (1928-yili tugʻilgan) — ayollar (1975) va erkaklar (1981) oʻrtasida FIDE xalqaro ustasi, shaxmat boʻyicha Germaniya chempionatlari gʻolibi (1964-1967, 1979-1982), ikkita shaxmat olimpiadasi ishtirokchisi hisoblanadi. Barbara Hundning opasi Izabel Hunt (1962-yil tugʻilgan) qizlar (1979, 1980) va ayollar (1980) oʻrtasida Germaniya chempioni, 9-Olimpiada oʻyinlari ishtirokchisi (1980) hisoblanadi.

Nemis shaxmatchilari
Yashayotgan insonlar
1959-yilda tugʻilganlar
Shaxmatchi ayollar
Al-Tumama stadioni

Al-Thumama stadioni ( Malʼab ath-Thumama) — Qatarning Al-Tumama shahridagi futbol stadioni. Bu 2022-yilda Qatarda boʻlib oʻtadigan futbol boʻyicha jahon chempionati oʻtkaziladigan stadionlardan biri hisoblanadi.

Qurilishi 
Al-Tumama stadioni 2022-yil Qatarda boʻlib oʻtadigan futbol boʻyicha Jahon chempionati uchun qurilgan sakkizta stadiondan biridir. Stadion Hamad xalqaro aeroporti yaqinida joylashgan. Qurilish ishlarida Qatarning „Al Jaber Engineering“ va Turkiyaning " Tekfen Construction " kompaniyalari hamkorligidagi qoʻshma korxona salmoqli ishtirok etmoqda. Arab muhandislik byurosi bosh meʼmori Ibrohim Jayda tomonidan yaratilgan arxitektura dizayni oʻz ilhomini Yaqin Sharq boʻylab erkaklar va oʻgʻil bolalar kiyadigan anʼanaviy taqiya shlyapasidan olgan.  oʻlchamdagi bogʻ stadionni oʻrab olgan. Stadion sigʻimi 40 000 oʻringa moʻljallangan. Jahon chempionatidan soʻng stadion oʻrindiqlarining yarmi olib tashlanadi va boshqa davlatlarga sovgʻa qilinadi. U 2021-yil 22-oktabrda ochilgan.

Al-Tumama stadionining qurilishi FIFA Jahon chempionati-2022 arafasida qurilgan boshqa stadionlar qatori bir qancha inson huquqlari tashkilotlari, jumladan Amnesty International tomonidan qoralangan.

Tarixi 
Stadionning ochilishi 2021-yil 22-oktabr kuni Amir kubogi finali munosabati bilan boʻlib oʻtdi.

2018-yil may oyida Al-Thumama stadioni Sport va stadionlar nominatsiyasida MIPIM/Architectural Review Future Project Award mukofoti bilan taqdirlandi.

Stadionda FIFA Arab Cup 2021 turniri davomida oltita oʻyin, jumladan, mezbon Qatar va Jazoir oʻrtasidagi yarim final oʻyini boʻlib oʻtdi.

2022-yilgi FIFA Jahon chempionati 
Al-Tumama stadioni 2022-yilgi futbol boʻyicha jahon chempionatida sakkizta oʻyinga mezbonlik qiladi.

Manbalar

Havolalar  

Al Thumama Stadium Project

Stadionlar
Qatar futbol stadionlari
Education City stadioni

Education City Stadium () Qatarning Al-Rayyan shahrida joylashgan futbol stadioni boʻlib, Qatarda boʻlib oʻtadigan 2022-yilgi futbol boʻyicha Jahon chempionati oʻtkaziladigan stadion sifatida qurilgan. Stadion Qatar Jamgʻarmasining Education Citydagi bir nechta universitet kampuslari ichida joylashgan. Futbol boʻyicha jahon chempionatidan soʻng stadion universitet sport jamoalari uchun 25 000 oʻrindiqni saqlab qoladi. 2020-yil 3-sentabr kuni stadion Qatar Yulduzlar ligasining 2020-21-yilgi mavsumida oʻtkazilgan birinchi rasmiy oʻyiniga mezbonlik qildi.

Qurilish 
Stadion poytaxt Doha chekkasida joylashgan boʻlib, 40 ming oʻrindiqga ega. Unga „Sahrodagi olmos“ laqabi berilgan. Qurilish materiallarining 20 foizi yashil deb belgilangan stadion dunyodagi eng ekologik jihatdan barqaror stadionlar qatoriga kiradi. 2019-yil may oyida Education City Stadium GSASning besh yulduzli reytingini oldi.

Qurilish moliyachisi JPAC JV boʻlib, u Pattern Design kompaniyasini bosh dizayn arxitektori etib tayinlandi va Buro Happold muhandislik dizayni uchun tayinlandi. 2022-yilgi futbol boʻyicha jahon chempionati uchun qurilgan boshqa stadionlar singari, u ham mehnat muhojirlari uchun yaratilgan sharoit deb Xalqaro Amnistiya tashkiloti tomonidan tanqid qilingan.

Biroq, 2022-yil 15-mart kuni FIFA prezidenti Dohada Qatar Mehnat vaziri, doktor Ali bin Samix Al Marri bilan uchrashdi va mamlakatda amalga oshirilayotgan mehnat islohotlarini muhokama qildi.

Qatardagi FIFA Jahon chempionati 
Education City stadioni Qatar-2022 FIFA Jahon chempionati uchun konvertatsiya qilinadigan sakkizta stadiondan biridir. Stadion qurilishi 2020-yil iyun oyida yakunlandi va bu uchinchi jahon chempionati stadioniga aylandi. U 2020-yil 15-iyunda rasman ochilgan.

Tarixi 
2019-yil 30-sentabr kuni FIFA „Education City Stadium“ni uchinchi oʻrin uchun oʻyin va 2019-yilgi Klublar oʻrtasidagi Jahon chempionati finaliga mezbonlik qilishini eʼlon qildi, turnir Qatarda oʻtkaziladi. Stadion, shuningdek, Liverpulning yarim finaldagi ilk oʻyiniga mezbonlik qilgan boʻlardi, ammo 2019-yil 7-dekabrda Education City Stadiumning rasmiy ochilishi 2020-yilning boshiga qoldirildi. Shunday qilib, Liverpulning birinchi oʻyin, final va uchinchi oʻrin uchun oʻyini Dohadagi Xalifa xalqaro stadioniga koʻchirildi.

2020-yilgi klublar oʻrtasidagi jahon chempionati yana Qatarda boʻlib oʻtdi. Mashgʻulotlar oʻtkaziladigan joylardan biri Education City stadioni edi. Bitta ikkinchi davra oʻyini, bitta yarim final oʻyini, uchinchi oʻrin uchun oʻyin va Bavariya va UANL oʻrtasidagi final shu stadionda boʻlib oʻtdi. 2020-yilda Education City stadionida 2020-yilgi Osiyo Chempionlar ligasining Sharqiy va Gʻarbiy zona oʻyinlari boʻlib oʻtdi.

Stadion 2021-yilgi Arab Kubogi doirasidagi beshta oʻyinga mezbonlik qildi.

2022-yilgi FIFA Jahon chempionati 
Education City Stadium 2022-yilgi futbol boʻyicha jahon chempionatida sakkizta oʻyinga mezbonlik qiladi.

Manbalar 

Stadionlar
Qatar futbol stadionlari
Ahmad bin Ali stadioni

Ahmad bin Ali stadioni (), xalq orasida Al-Rayyan stadioni nomi bilan tanilgan, Qatarning Al-Rayyan shahridagi koʻp maqsadlarda foydalanishga moʻljallangan stadion boʻlib, hozirda u asosan futbol oʻyinlari uchun ishlatiladi va u Al-Rayyan sport klubi va Al-Xaritiyath sport klubi stadioni hisoblanadi. Stadion 1960-yildan 1972-yilgacha Qatar amiri boʻlgan Ahmad bin Ali Ol Tani nomi bilan atalgan. 2003-yilda qurilgan sobiq stadion 21282 oʻrindiqga ega boʻlib, 2015-yilda buzib tashlangan. Yangi Ar-Rayyan stadioni 50 000 tomoshabinga moʻljallangan.

Qurilishi 
Ahmad bin Ali stadioni Qatar-2022 FIFA Jahon chempionati uchun konvertatsiya qilinadigan sakkizta stadiondan biridir.

Sobiq Ahmad bin Ali stadioni 2015-yilda „Ar-Rayyan“ stadioniga joy ochish uchun buzib tashlangan. Stadionning buzilishi natijasida qolgan vayronalarning 90 foizi yangi stadion yoki ommaviy sanʼat loyihalari uchun qayta ishlatilishi kutilmoqda.

Yangi stadion qurilishi 2016-yilning boshida boshlangan. Bu Al-Balagh va Larsen &amp; Toubro oʻrtasidagi qoʻshma korxona tomonidan amalga oshirildi. Jahon chempionatidan keyin stadion 21 000 oʻrindiqgacha qisqaradi. Yangi stadion Qatar mezbonlik qiladigan 2022-yilgi futbol boʻyicha jahon chempionati uchun qurilgan.

Taʼmirlash prognozlar, yangiliklar, reklama roliklari, sport yangiliklari, joriy turnir maʼlumotlari va oʻyinlar uchun ekran vazifasini bajaradigan membranali ulkan „mediafasad“ni oʻz ichiga oladi. Oʻrindiqlar sigʻimi 40 740 taga koʻpaytirildi va barcha oʻrindiqlar soya boʻlishi taʼminlandi.

Stadionning ochilishi 2020-yil 18-dekabrda, Qatar milliy kunida boʻlib oʻtdi va mamlakat 2022-yilgi futbol boʻyicha jahon chempionati finaliga mezbonlik qilishidan roppa-rosa ikki yil oldin boʻlib oʻtdi. Stadion 2020-yilgi klublar oʻrtasidagi Jahon chempionati uchun foydalanilgan ikkita maydondan biri edi.

Stadion 2021-yilgi Arab futbol kubogi doirasidagi toʻrtta oʻyinga mezbonlik qildi.

2022-yilgi FIFA Jahon chempionati 
Ahmad bin Ali stadioni 2022-yilgi futbol boʻyicha jahon chempionati doirasida yettita oʻyinga mezbonlik qiladi.

Manbalar

Havolalar  

Al-Rayyan Stadium Project 

Stadionlar
Qatar
Qatar futbol stadionlari
Darmen Saduakasov

Darmen Qanatuli Saduakasov (1979- yil 28-aprelda Ostona shahrida tugʻilgan) — qozogʻistonlik shaxmatchi, grossmeyster (1998). U 20 yoshgacha boʻlgan yoshlar oʻrtasida shaxmat boʻyicha jahon chempioni. Qozogʻiston Respublikasi shaxmat federatsiyasi vitse-prezidenti (2011-yildan).

Koʻproq oʻqing 

 Darmen Kanatuli 1979-yil 28-aprelda Ostona shahrida tugʻilgan.
 L. N. Gumilev nomidagi Yevrosiyo milliy universiteti „tarjimonlik“ mutaxassisligi boʻyicha tamomlagan.
 2009-yilda Karnegi Mellon universiteti (AQSh) davlat boshqaruvi magistri;
 Qozogʻiston-Britaniya texnika universitetini tamomlagan.
 Kembrij Niderlandiyaning qayta tayyorlash institutlarida „Davlat boshqaruvi“ mutaxassisligi boʻyicha oʻquv kurslarida qatnashdi.

Karyera yoʻli 

 2009—2011-yillarda Qozogʻiston Respublikasi Prezidenti Administratsiyasining Strategik rivojlanish va tahlil markazi maslahatchisi, rahbari;
 2011-yildan Qozogʻiston Respublikasi shaxmat federatsiyasi vitse-prezidenti ;
 „QazMunayGaz“ Milliy tashviqot departamenti direktori.

Shamatning yutuqlari 

 Erkaklar oʻrtasida Qozogʻistonning besh karra chempioni;
 1995-yilda oʻsmirlar oʻrtasida Osiyo chempioni;
 1998-yildan beri xalqaro grossmeyster unvoni;
 AQSH, Indoneziya, Yugoslaviya, Ispaniya, Latviya, Daniya, Ukraina va boshqa xalqaro turnirlar gʻolibi.
 2001-yilda Ikki Garri Kasparov tarjima qiladi;
 2003-yilda Viktor Korchnoy 5:3 hisobida gʻalaba qozongan;
 2004-yilda Anatoliy Karpov 4,5-3,5 hisobida gʻalaba qozongan;
 33-Jahon olimpiadasida qatnashish uchun 8 imkoniyatdan 4,5 ball oldi.

Davlat mukofotlari 

 1998-yilda Qozogʻiston Respublikasi Hukumatining „Daryn“ yoshlar davlat mukofoti laureati;
 1998-yilda Qozogʻiston Respublikasining birinchi prezidenti Elbasi N. A. U Nazarboyev tomonidan shaxsan qabul qilindi va erishgan yutuqlari uchun oliy davlat poytaxtida " Shon-sharaf ordeni " bilan taqdirlandi.
 2012-yilda u oliy davlat mukofoti „ Aql“ ordeni bilan taqdirlangan.
 „Jismoniy tarbiya, sport va turizmni rivojlantirishdagi xizmatlari uchun“ medali;
 Qozogʻiston Respublikasining davlat va bayram medallari bilan taqdirlangan.
 Qozogʻiston Respublikasi Prezidentining shaxsiy tashakkurnomalari bilan taqdirlangan.

Manbalar 

Qozogʻiston shaxmatchilari
Parasat ordeni sohiblari
Yashayotgan insonlar
1979-yilda tugʻilganlar
28-aprelda tugʻilganlar
2002-yilgi FIFA jahon chempionati finali

2002-yilgi FIFA Jahon kubogi finali 2002-yilgi Jahon chempionatining final oʻyini boʻlib, FIFAning milliy futbol jamoalari oʻrtasidagi oʻn yettinchisi edi. Oʻyin 2002-yil 30-iyunda Yaponiyaning Yokogama shahridagi Xalqaro stadionda boʻlib oʻtdi va Germaniya va Braziliya terma jamoalari oʻzaro bahs olib borishdi. Turnirda mezbon Yaponiya va Janubiy Koreya, Fransiya hamda oltita FIFA konfederasiyasi tomonidan tashkil etilgan saralash bosqichidan chiqqan 29 ta jamoa ishtirok etdi. Guruh bosqichida 32 ta jamoa ishtirok etdi, ulardan 16 tasi pley-off bosqichiga yoʻllanma oldi. Final yoʻlida Germaniya ikki gʻalaba va durang bilan E guruhida birinchi boʻldi, shundan soʻng 1/8 finalda Paragvay, chorak finalda AQSh va yarim finalda Janubiy Koreyani magʻlub etdi. Braziliya 1/8 finalda Belgiyani, chorak finalda Angliyani va yarim finalda Turkiyani magʻlub etganidan soʻng, uchta gʻalaba bilan „C“ guruhida birinchi oʻrinni egalladi. Final 69 029 nafar tomoshabin koʻz oʻngida boʻlib oʻtdi, taxminan 1,5 milliardlab kishi televizorda tomosha qilgan va italiyalik Perluiji Kollina hakamlik qilgan.

Birinchi boʻlim golsiz oʻtgandan soʻng, Braziliya 67-daqiqada Ronalduning urgan goli evaziga oldinga chiqib oldi va bu gol nemis darvozaboni Oliver Kanning „finaldagi xatosi“dan keyin gol urildi. Oʻn ikki daqiqadan soʻng Kleberson nemis jarima maydonchasi tomon yugurib, Rivaldoga toʻp uzatishi bilan yana oldinga chiqib oldi. U toʻpni oyoqlari orasidan oʻtkazib yubordi va toʻp Ronalduga yetib keldi, u birinchi teginishidayoq toʻpni nemis himoyachisi Jerald Asamoadan olib oʻtdi va keyin toʻpni Kan darvozasining pastki burchagiga yoʻlladi. Yakuniy hisob 2:0 hisobida Braziliya foydasiga edi.

Braziliyaning gʻalabasi ularning beshinchi jahon chempionligi boʻldi. Ronaldu uchrashuvning eng yaxshi futbolchisi deb topildi, Kan esa FIFAning turnirning eng yaxshi futbolchisi sifatida „Oltin toʻp“ bilan taqdirlandi. Braziliya terma jamoasi bosh murabbiyi Luiz Felipe Skolari „oʻz ishimizni bajarganimizni bilishdan xursandman“ va bu „juda mashaqqatli mehnatga toʻla oʻyin“ ekanini taʼkidladi. Uning nemis hamkasbi Rudi Vyoller shunday dedi: „Oʻyinda magʻlub boʻlganingizda, umidsizlik katta boʻladi, albatta. Lekin Braziliyadek jamoaga qarshi yutqazish uyat emas“. 2006-yilda Germaniyada boʻlib oʻtgan navbatdagi jahon chempionatida Braziliya chorak finalda, Germaniya esa yarim finalga chiqdi. Braziliyaning gʻalabasi Janubiy Amerika jamoasining jahon chempionatidagi soʻnggi gʻalabasi boʻldi.

Finalgacha boʻlgan yoʻl

Germaniya

Braziliya

Oʻyin

Tafsilotlar

Statistika

Manbalar 

FIFA Jahon chempionati turnirlari
Nikki Hahn

Sofiya Nikol Hahn (2002-yil 13-noyabrda tugʻilgan)—amerikalik aktrisa. U  “Adventurers in Babysitting" filmidagi  Emili Kuper roli bilan tanilgan.

Hayot va faoliyati 
Hahn o'z faoliyatini 3 yoshida bola model sifatida boshlagan. 4 yoshida tijorat bilan shug'ullana boshlagan.

Ko'p o'tmay, u teleko'rsatuvlarda mehmon sifatida ishtirok etishni boshlagan. 2009-yilda Xan CSI: Miami filmida Meggi Rush rolini va NCISda: Los-Anjeles filmida amakisi qotillikda gumon qilinayotgan  yosh qiz Elli Jonson rolini o'ynagan. 2010-yilda Hahn iCarly va Criminal Minds filmlarida kichik rollarni ijro etgan. 

2011-yil yozida Hahn  “We Have Your Husband: One Woman's Terrifyng Story of a Kidnapping in Mexico” kitobiga asoslangan “ Umr boʻyi ” filmida   Mariya Valseka rolini oʻynagan. Hahn, shuningdek, "The Secret Life of Dorks" filmida Jeyms Belushining qizi rolini o'ynagan. Bu film uning birinchi badiiy filmi edi.

2012-yil yanvar oyida Hahn Disneyning Jessi filmida Lindsi rolini o'ynagan. Hahn ikkita Hallmark filmida suratga tushgan Matchmaker Santa, Leysi Chabert bilan birga; va Second Chances, Alison Sweeney va Benjamin Stockham bilan.   U, shuningdek, " American Horror Story: Asylum  " filmida Briarklif boshpanasida tashlab ketilgan sirli qizaloq Jenni Reynolds rolini ham ijro etgan. Hahn shuningdek, ABC Family ning Pretty Little Liarsning to'rtinchi mavsumida va The Fosters filmining birinchi mavsumida yosh Kalli Jeykob sifatida rolini o'ynagan.

2016-yilda Hahn Disney Channel "Adventurers In Babysitting" filmida Emili rolini oʻynagan.U, shuningdek,  "The Remains"qo'rqinchli filmda suratga tushgan.

Yaqinda Hanh " American Housewifes " serialining ikkinchi mavsumida rol o'ynay boshlagan.

Filmografiyasi

Televideniye

Manbalar 

Amerikalik televideniye aktrisalari
Yashayotgan insonlar
2002-yilda tugʻilganlar
Amerikalik aktrisalar
Amerikalik bola aktrisalar
Futbol boʻyicha 1992-yilgi Osiyo kubogi finali

1992-yilgi OFK Osiyo kubogi finali 1992-yilgi Osiyo kubogi gʻolibini aniqlash uchun tashkil etilgan futbol oʻyini boʻlib, Osiyo Futbol Konfederatsiyasiga aʼzo assotsiatsiyalarning erkaklar terma jamoalari oʻzaro toʻrt yilda bir marta oʻtkaziladigan Osiyo Kubogining oʻninchisi hisoblanadi.

Stadion 
Yaponiyaning Xirosima shahrida joylashgan Xirosima Katta Arch, shuningdek, Edion Stadium Xirosima nomi bilan ham tanilgan, 1992-yilgi Osiyo Kubogi finaliga mezbonlik qilgan stadion edi. 36 894 oʻrinli stadion 1992-yilda qurilgan. Bu 1992-yilgi Osiyo Kubogiga mezbonlik qilish uchun foydalanilgan asosiy stadion edi; Bu stadionda final bilan birga sakkizta oʻyin oʻtkazildi.

Finalgacha boʻlgan yoʻl

Oʻyin

Final

Manbalar 

Osiyo
Futbol boʻyicha Osiyo kubogi